Jalolobodda o’zbek faoli nafrat urug’ini sochganlikda ayblanib qamoqqa olingan
Militsiyadanmiz deb kelgan odamlar Azimjon Asqarovni Jaloloboddagi uyidan olib ketgan. Ko'zga ko'ringan yana bir necha faol hibsda.
Qirg’iziston prokuraturasi huquq faoli milliy nafrat urug’ini sochayotganlikda ayblab, qamoqqa olgan. Ichki ishlar vazirligidanmiz deb kelgan odamlar uning Jaloloboddagi uyiga bostirib kirib, olib ketgan. Uning rafiqasi qo’shnilarnikida yashirinishga ulgurgan, deyiladi tashkilotixabarida. Asqarov etnik qirg’in haqida ma’lumot, dalil yig’ib borgan, bunda harbiylarning ishtiroki borligi haqida isbot qidirgan. Biroq unga qarshi qo’yilgan ayblov soxta, deydi Qirg’iziston ombudsmani Tursunbek Oxun. Inson huquqlari bo’yicha tashkiloti Azimjon Asqarovning hayoti xavf ostida va uni ozod qilish kerak, demoqda. U Bozor Qo’rg’on qishlog’ida o’zbek xonadonlariga hujumlarni suratga, videoga olib borgan. Mahalliy faollarning aytishicha, Asqarov qamoqda so’roq paytida qattiq kaltaklangan. Undan video va suratlar qayerda ekanini aytishni talab qilishmoqda, deydi faolning hamkasblari. Bu do’pposlashlarga huquq himoyachisi uzoq chiday olmaydi, deydi ular. Azimjon Asqarov “Vozdux” inson huquqlari tashkiloti direktori. Uzoq yillar davomida Jalolobodda huquq-tartibot xodimlarining noqonuniy faoliyati haqida izlangan, nomi chiqqan mutaxassislardan. Ba’zi xabarlarga ko’ra, Jalolobod va O’shda Qirg’iziston ichki ishlar xodimlari ko’zga ko’ringan o’zbek faollarini hibsga ola boshlagan. Xususan, “Diydor” gazetasi bosh muxbiri 13 iyunda, “Do’stlik” aksiyadorlik jamiyati bosh direktori 16 iyun kuni, Suzoq rayoni “Bilol” jome’ masjidi bosh imomi 13 iyunda qamoqqa olingan.